rejauldu/bengali-wikipedia huggingface dataset:
থাম্ব তাশদিদ বা শাদ্দাহ (   , "[জোর] চিহ্ন", একই মূল থেকে মৌখিক বিশেষ্য দ্বারাও বলা হয়, তাশদিদ   শাব্দিক অনুবাদ- "জোর") আরবি বর্ণমালার সাথে ব্যবহৃত বৈশিষ্ট্যিসূচকগুলোর মধ্যে একটি, যা একটি দ্বিরুক্তিকৃত ব্যঞ্জনবর্ণ নির্দেশ করে। এটি কার্যকরীভাবে লাতিন, ইতালীয়, সুইডিশ এবং প্রাচীন গ্রীকের মতো ভাষার অর্থোগ্রাফিতে একটি ব্যঞ্জনবর্ণ দুইবার লেখার সমতুল্য। আর এইভাবে আরবি প্রতিবর্ণীকরণের বেশিরভাগ স্কিমে ল্যাটিন লিপিতে রেন্ডার করা হয়, যেমন  =  'বেদানা'।   গঠন  আকারে এটি একটি ছোট অক্ষর  s(h)in, শাদ্দাহের জন্য দাঁড়ানো। এটি অষ্টম শতাব্দীতে আল-খলিল ইবনে আহমাদ কবিতার জন্য তৈরি করেছিলেন। আগে এক্ষেত্রে একটি বিন্দু ব্যবহার করা হত।Versteegh, 1997. The Arabic language. p 56. সাধারণ ইউনিকোড নাম আক্ষরিক অনুবাস 0651 ّ তাশদিদ (ব্যঞ্জনবর্ণ দ্বিগুণ)   অন্যান্য বৈশিষ্ট্যসূচকের সঙ্গে সমন্বয়  যখন একটি তাশদিদ একটি ব্যঞ্জনবর্ণে ব্যবহার করা হয় যা একটি যবর /আ/ নেয়, তখন যবর তাশদিদের উপরে লেখা হয়। যদি ব্যঞ্জনবর্ণটি যের /i/ নেয়, তবে এটি ব্যঞ্জনবর্ণের নীচে তার স্বাভাবিক স্থানের পরিবর্তে ব্যঞ্জনবর্ণ এবং  মধ্যে লেখা হয়, তবে এই শেষ ক্ষেত্রে একটি একচেটিয়াভাবে আরবি ভাষায়ই ব্যবহার হয়, আরবি লিপি ব্যবহার করা অন্যান্য ভাষায় নয়।  উদাহরণস্বরূপ, অক্ষর  এর উপর বৈশিষ্ট্যসূচকএর অবস্থান দেখুন  নিম্নলিখিত শব্দে: আরবি প্রতিবর্ণীকরণ অর্থ বৈশিষ্ট্যসূচক বৈশিষ্ট্যসূচকের অবস্থান   সে বুঝে  বর্ণের উপরে   তিনি ব্যাখ্যা করেছেন   উপরে   সে বুঝেছে  বর্ণের নিচে   বুঝাও!   এবং বর্ণের মধ্যে হাতে আরবি লেখার সময়, প্রথমে  এবং তারপর স্বরবর্ণ বৈশিষ্ট্যসূচক লেখার প্রথা রয়েছে।  ইউনিকোড উপস্থাপনায়,  স্বরবর্ণের আগে বা পরে প্রদর্শিত হতে পারে এবং বেশিরভাগ আধুনিক ফন্ট উভয় বিকল্প পরিচালনা করতে পারে। যাইহোক, ক্যানোনিকাল ইউনিকোডের ক্রমানুসারে  স্বরবর্ণ বৈশিষ্ট্যসূচক অনুসরণ করে প্রদর্শিত হয়, যদিও ধ্বনিগতভাবে এটি সরাসরি ব্যঞ্জনবর্ণের অক্ষর অনুসরণ করা উচিত।   ব্যঞ্জনবর্ণের দৈর্ঘ্য চিহ্নিত করার তাৎপর্য  আরবীতে ব্যঞ্জনবর্ণের দৈর্ঘ্য বিপরীত:   মানে "তিনি অধ্যয়ন করেছেন", যখন   মানে "তিনি শিখিয়েছেন";   মানে "একজন যুবক কেঁদেছিল" যখন   মানে "একটি যুবককে কাঁদতে বাধ্য করা হয়েছিল"।  বিশেষ্য বা ক্রিয়ার ফর্মের কারণে একটি ব্যঞ্জনবর্ণ দীর্ঘ হতে পারে; যেমন, ক্রিয়ার কার্যকারক ফর্মের জন্য মূলের দ্বিতীয় ব্যঞ্জনবর্ণটি দীর্ঘ হওয়া প্রয়োজন, যেমন উপরের , বা ব্যঞ্জনবর্ণের একীকরণের মাধ্যমে, উদাহরণস্বরূপ  আরবি নির্দিষ্ট নিবন্ধের সমস্ত দন্তীয় ব্যঞ্জনবর্ণের সাথে মিলিত হয়, যেমন (  )  এর পরিবর্তে , অথবা মেটাথেসিসের মাধ্যমে, শব্দের পরিবর্তন, উদাহরণস্বরূপ   'কম, কম' (*  এর পরিবর্তে  ),  এর তুলনায়  'বৃহত্তর'।  একটি দীর্ঘ ব্যঞ্জনবর্ণ দ্বারা বন্ধ একটি উচ্চারণ একটি দীর্ঘ উচ্চারণ করা হয়. এটি স্ট্রেস এবং প্রসোডি উভয়কেই প্রভাবিত করে। শব্দের শেষ থেকে প্রথম দীর্ঘ উচ্চারণে চাপ পড়ে, তাই   (বা, iʻrāb,  সাথে)  এর বিপরীতে ,   "ভালোবাসা, আগাপে " ম  এর বিপরীতে  '(অভিজ্ঞতামূলক) জ্ঞান'। আরবি আয়াতে, মিটার স্ক্যান করার সময়, একটি দীর্ঘ ব্যঞ্জনবর্ণ দ্বারা বন্ধ একটি শব্দাংশকে দীর্ঘ হিসাবে গণনা করা হয়, ঠিক যেমন ব্যঞ্জনবর্ণ দ্বারা বন্ধ হওয়া অন্য শব্দাংশ বা একটি দীর্ঘ স্বরবর্ণে শেষ হওয়া একটি শব্দাংশ:   'তুমি কি সত্যিই প্রশংসা করবে না...?'  হিসাবে স্ক্যান করা হয় : সংক্ষিপ্ত, দীর্ঘ, দীর্ঘ, সংক্ষিপ্ত, দীর্ঘ, সংক্ষিপ্ত।   আরও দেখুন    আরবি বর্ণমালা   তথ্যসূত্র   বিষয়শ্রেণী:হরকত
দেহুন্দা ইউনিয়ন বাংলাদেশের কিশোরগঞ্জ জেলার করিমগঞ্জ উপজেলার একটি ইউনিয়ন।  অবস্থান এটি কিশোরগঞ্জ জেলার অন্তর্গত করিমগঞ্জ উপজেলায় অবস্থিত। যোগাযোগ ব্যবস্থা  করিমগঞ্জ উপজেলা সদর থেকে ৩ কিলোমিটার পাকা রাস্তা অতিক্রম করে ৬নং দেহুন্দা ইউনিয়ন পরিষদ অবস্থিত।  আয়তন দেহুন্দা ইউনিয়নের মোট আয়তন ২২.৩২ বর্গকিলোমিটার।  ইতিহাস জনসংখ্যা ইউনিয়নের বর্তমান জনসংখ্যা ২২,৮৯৬ জন  প্রশাসনিক কাঠামো অত্র ইউনিয়ন ৯টি গ্রাম ও ৪টি মৌজার সমন্বয়ে গঠিত।  শিক্ষা ব্যবস্থা দেহুন্দা ইউনিয়নের সাক্ষরতার হার ৫৪.২৪%। ইউনিয়নে শিক্ষা বিস্তারের লক্ষ্যে ২ টি মাধ্যমিক বিদ্যালয়, ৫টি সরকারি প্রাথমিক বিদ্যালয় এবং ৪টি মাদ্রাসা রয়েছে।  হাট-বাজার হাটবাজারের সংখ্যা দুটি।  জনপ্রতিনিধি অত্র ইউনিয়নের বর্তমান চেয়ারম্যান জনাব এম. এ হানিফ  ধর্মীয় উপাসনালয় এলাকায় মসজিদের সংখ্যা ২১টি।  দর্শনীয় স্থান  শহীদ মিনার ২টি  পুথি সাহিত্যিক মুহাম্মদ আজিম উদ্দিনের কবরস্থান  উল্লেখযোগ্য ব্যক্তি   তথ্যসূত্র  বিষয়শ্রেণী:করিমগঞ্জ উপজেলার ইউনিয়ন
সাউথ মালদা কলেজটি মালদা জেলার কালিয়াচক 3 নং ব্লকে অবস্থিত। এই কলেজ বা মহাবিদ্যালয়টি ১৯৯৫ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদায় অবস্থিত গৌড়বঙ্গ বিশ্ববিদ্যালয় এর অধীনে পরিচালিত।  পঠন-পাঠনের বিষয়   বাংলা (পাস ও অনার্স)  ইংলিশ (পাস ও অনার্স)  আরবি (পাস ও অনার্স)  ইতিহাস (পাস ও অনার্স)  এডুকেশন (পাস ও অনার্স)  রাষ্ট্রবিজ্ঞান (পাস ও অনার্স)  অর্থনীতি (পাস ও অনার্স)  সমাজবিদ্যা (পাস ও অনার্স)  ভূগোল (পাস ও অনার্স)  শারীরশিক্ষা (পাস)  সামরিক বিদ্যা (পাস)  গণিত (পাস)  কমার্স বি. কম. (*হিসাবশাস্ত্র অনার্স)  বি. কম. (পাস)  অনুমোদন সাউথ মালদা কলেজটি বিশ্ববিদ্যালয় মঞ্জুরি কমিশনের দ্বারা অনুমদিত।  আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা  তথ্যসূত্র  বিষয়শ্রেণী:মালদহ জেলার বিশ্ববিদ্যালয় ও মহাবিদ্যালয় বিষয়শ্রেণী:গৌড়বঙ্গ বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:১৯৯৫-এ পশ্চিমবঙ্গে প্রতিষ্ঠিত বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭১-এ পশ্চিমবঙ্গে প্রতিষ্ঠিত
শ্রেষ্ঠ শিল্প নির্দেশনা বিভাগে ফিল্মফেয়ার পুরস্কার হল ভারতের চলচ্চিত্রের শিল্প নির্দেশনা ও নির্মাণ পরিকল্পনার স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৬ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।  একাধিকবার বিজয়ী ৩ বার  শান্তি দাস  অজিত ব্যানার্জী  এম আর আচারেকর  নীতিন চন্দ্রকান্ত দেসাই  শর্মিষ্ঠা রায়  সুধেন্দু রায়  আরও দেখুন  শ্রেষ্ঠ শিল্প নির্দেশনা বিভাগে জাতীয় চলচ্চিত্র পুরস্কার (ভারত)  শ্রেষ্ঠ শিল্প নির্দেশনার জন্য আইফা পুরস্কার  শ্রেষ্ঠ শিল্প নির্দেশনার জন্য স্ক্রিন পুরস্কার  শ্রেষ্ঠ শিল্প নির্দেশনার জন্য জি সিনে পুরস্কার  তথ্যসূত্র  বহিঃসংযোগ    বিষয়শ্রেণী:ফিল্মফেয়ার পুরস্কার বিষয়শ্রেণী:সেরা শিল্প নির্দেশনা বিভাগে চলচ্চিত্র পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
খানজাহান আলী সেতু রূপসা নদীর উপর নির্মিত একটি সেতু। এটি রূপসা সেতু নামেও পরিচিত। এই সেতুর বিশেষ বৈশিষ্ট্য হলো দুই প্রান্তে দুটি করে মোট চারটি সিড়ি রয়েছে যার সাহায্যে মূল সেতুতে উঠা যায়। প্রতিদিন প্রচুর দর্শনার্থী সেতুটি পরিদর্শন করতে আসেন।  অবস্থান খুলনা শহরের রূপসা থেকে ব্রিজের দূরত্ব ৪.৮০ কি.মি। এই সেতুকে খুলনা শহরের প্রবেশদ্বার বলা যায় কারণ এই সেতু খুলনার সঙ্গে দক্ষিণাঞ্চলের জেলাগুলির বিশেষত  মংলা সমুদ্র বন্দরের সঙ্গে সড়ক যোগাযোগ স্থাপিত হয়েছে। সেতুটির দৈর্ঘ্য প্রায় ১.৬০ কি.মি. এবং এর প্রস্থ ১৬.৪৮ মিটার। সেতুটিতে পথচারী ও অযান্ত্রিক যানবাহনের জন্য বিশেষ লেন রয়েছে। বর্তমানে এটি খুলনার একটি দর্শনীয় স্থানে পরিণত হয়েছে। জাপানী সহায়তায় নির্মিত সেতুটির ভিত্তি প্রস্তর স্থাপন করেন তৎকালীন প্রধানমন্ত্রী শেখ হাসিনা এবং উদ্বোধন করেন সাবেক প্রধানমন্ত্রী বেগম খালেদা জিয়া।  চিত্রশালা  আরও দেখুন  বঙ্গবন্ধু সেতু  শাহ আমানত সেতু   তথ্যসূত্র    বহিঃসংযোগ   বিষয়শ্রেণী:বাংলাদেশের সড়ক সেতু বিষয়শ্রেণী:খুলনা জেলার দর্শনীয় স্থান বিষয়শ্রেণী:রূপসায় নির্মিত সেতু বিষয়শ্রেণী:খান জাহান আলীর নামাঙ্কিত স্মারক
বনগাঁ কুমুদিনী উচ্চ বালিকা বিদ্যালয় পশ্চিমবঙ্গের বনগাঁয় অবস্থিত একটি শিক্ষাপ্রতিষ্ঠান। বিদ্যালয়টি পশ্চিমবঙ্গ মধ্য শিক্ষা পর্ষদ এবং পশ্চিমবঙ্গ উচ্চমাধ্যমিক শিক্ষা সংসদ-এর আওতাভুক্ত। এখানে প্রায় তিন হাজার শিক্ষার্থী অধ্যয়ন করে।   ইতিহাস  বনগাঁ কুমুদিনী উচ্চ বালিকা বিদ্যালয় ১৯২১ সালে ঔপনিবেশিক সময়ে প্রতিষ্ঠিত হয়েছিল। বিদ্যাসাগরের মতাদর্শ নিয়ে ললিত মোহন বন্দ্যোপাধ্যায় নারী শিক্ষার প্রচার প্রসারে এটি প্রতিষ্ঠা করেন।  ১৯৫২ সালে এই প্রতিষ্ঠানটি তার অগ্রগতি অব্যাহত রাখে এবং এম.ই জুনিয়র হাই স্কুল থেকে মাধ্যমিক বিদ্যালয় হিসেবে উন্নীত হয়। ১৯৭৮ সালে এই প্রতিষ্ঠানটি উচ্চ মাধ্যমিক বিদ্যালয়ে উন্নীত হয়েছে।  বিভিন্ন বয়সের শিক্ষাবিদদের প্রচেষ্টায় এই প্রতিষ্ঠানটি কেবলমাত্র অবকাঠামোগত সুযোগ-সুবিধা নয়, বনগাঁ ও এর আশেপাশের শিক্ষার প্রচারেও প্রসার লাভ করেছে।   বিদ্যালয় ভবন  শিক্ষাপ্রতিষ্ঠানটি শহরের কেন্দ্রস্থলে, বাটারমোড়, যশোর রোড, বনগাঁও, ২৪ পরগনায় অবস্থিত। এখন এটি সাদা রঙের তিনতলা ভবন আছে। বিদ্যালয়টি যশোর রাস্তার ঠিক পাশেই। বিদ্যালয়ের ক্যাম্পাসটি ইউ-আকারের ভবন দ্বারা বেষ্টিত। ডানদিকে অফিস কক্ষ। অফিস কক্ষের পাশেই প্রধান শিক্ষিকার কেবিন রয়েছে। শিক্ষার্থীদের জন্য প্রায় ৩৮টি শ্রেণিকক্ষের ব্যবস্থা আছে। বিদ্যালয়ের মাঠের শেষে শিক্ষার্থী ও শিক্ষকদের জন্য একটি ক্যান্টিন রয়েছে।   অন্যান্য এখানে থাকা ল্যাবরেটরিগুলি হল- পদার্থ বিজ্ঞানের ল্যাব, রসায়ন ল্যাব, ভূগোল ল্যাব এবং কম্পিউটার ল্যাব।   সারা বছর বিভিন্ন সাংস্কৃতিক প্রোগ্রামের ব্যবস্থা করার জন্য প্রথম তলায় একটি বড় হল রুম রয়েছে। অভিভাবক সভা, বিভিন্ন প্রতিযোগিতাও এখানে হয়। হলরুমটি বিভিন্ন ব্যক্তিদের ছবি সহ চিত্রিত করা হয়েছে - যেমন রবীন্দ্রনাথ ঠাকুর, স্যার সি ভি ভি রমন, কাজী নজরুল ইসলাম, বিবেকানন্দ, মাদার তেরেসা, মেঘনাদ সাহা, প্রফুল্ল সিএইচ। সেন, রাজা রাম মোহন রায়, পণ্ডিত ঈশ্বর চন্দ্র  বিদ্যাসাগর।  তথ্যসূত্র  বিষয়শ্রেণী:১৯২১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পশ্চিমবঙ্গের বিদ্যালয়
থাম্ব|পরিষ্কার গতিশীলতার সম্ভাব্য দৃশ্য থাম্ব|২000 সাল নাগাদ দেশপ্রতি মনুষ্যসৃষ্ট গ্রিনহাউজ গ্যাসের মাথাপিছু নির্গমন। টেকসই পরিবহন একটি পরিবহন বিষয়ক বিস্তৃত বিষয়, যা টেকসই  সামাজিক, অর্থনৈতিক, পরিবেশগত এবং জলবায়ুর প্রভাবকে বর্ণনা করে। টেকসই অবস্থা মূল্যায়নের উপাদানগুলোর মধ্যে রয়েছে মাটি, পানি ও বায়ু, এই তিন মাধ্যমে ব্যবহারের জন্য নির্দিষ্ট যানবাহন যেগুলো পরিবহন ব্যবস্থায় চলাচলের অবকাঠামো হিসেবে (সড়কপথ, রেলপথ, আকাশপথ, জলপথ) ব্যবহৃত হয়ে থাকে। যাত্রীবাহী,পন্য ও মালামাল পরিবহন এবং সরবরাহের টেকসই অবস্থা মূলত পরিবহন ব্যবস্থার কার্যকারিতা এবং দক্ষতার প্রতিচ্ছবি, পরিবেশগত এবং জলবায়ুর প্রভাবওটেকসই পরিবহন দ্বারা পরিমাপ করা হয়।   স্বল্প-মেয়াদে বিভিন্ন যন্ত্রে জ্বালানির অনিয়ন্ত্রিত ব্যবহার এবং নগরায়নের ক্রমবর্ধমান উন্নয়নে উৎসাহিত করে,  অন্যদিকে দীর্ঘমেয়াদী লক্ষ্যগুলি জীবাশ্ম ভিত্তিক শক্তি থেকে নবায়নযোগ্য শক্তি এবং অন্যান্য নবায়নযোগ্য উৎস ব্যবহারে জোর দেয়। পরিবহন ব্যবস্থা সার্বিক দিক বিবেচনায় চাহিদা ও যোগানের নিখুঁত ও টেকসইতা পরিমাপে চলমান থাকে।   স্থায়ী পরিবহন ব্যবস্থা পরিবেশগত, সামাজিক ও অর্থনৈতিক স্থায়িত্বের জন্য ইতিবাচক অবদান রাখে। সামাজিক ও অর্থনৈতিক প্রয়োজনীয় সংযোগগুলি সরবরাহের জন্য পরিবহন ব্যবস্থা বিদ্যমান, এবং জনগণ নিজ প্রয়োজনে গতিশীলতার প্রস্তাবিত সুযোগগুলি গ্রহণ করে,Schafer, A. (1998) "The global demand for motorized mobility." Transportation Research A 32(6), 455-477.  সমাজ নিম্ন কার্বন নিঃসৃত পরিবহন বিকল্পগুলি থেকে উপকার লাভ করে।  পরিবহন ব্যবস্থার যে পরিবেশগত, সামাজিক ও অর্থনৈতিক খরচগুলি হ্রাস পেয়েছে, তার জন্য গতিশীলতা বৃদ্ধির সুবিধার প্রয়োজন।   তথ্যসূত্র   বিষয়শ্রেণী:টেকসই পরিবহন
শাহ মোহাম্মদ আবুল হোসেন (১ এপ্রিল ১৯৩৭ – ২১ নভেম্বর ২০২২) ছিলেন বাংলাদেশ একজন রাজনীতিবিদ। তিনি বরিশাল-৪ সংসদ সদস্য ও অর্থ ও পরিকল্পনা প্রতিমন্ত্রী ছিলেন।   প্রাথমিক জীবন  শাহ মোহাম্মদ আবুল হোসেন ১ এপ্রিল ১৯৩৭ সালে বরিশাল জেলার মেহেন্দিগঞ্জে জন্মগ্রহণ করেন। তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে স্নাতক ও স্নাতকোত্তর ডিগ্রী সম্পন্ন করেন।  তার স্ত্রীর নাম শাহানা হোসেন। এই দম্পতীর ১ ছেলে ও ১ মেয়ে।   কর্মজীবন  শাহ মোহাম্মদ আবুল হোসেন বাংলাদেশ কাস্টমসে সংগ্রাহক হিসাবে কাজ করেছিলেন।  বরিশাল উত্তর জেলা বিএনপির তিনি সহ-সভাপতি ছিলেন।  তিনি ১৯৯৬ সালের জুন মাসে বাংলাদেশের সাধারণ নির্বাচনে বাংলাদেশ জাতীয় সংসদে নির্বাচিত হয়েছিলেন। ২০০১ সালের নির্বাচনে তিনি আবারও সংসদে নির্বাচিত হন।  তিনি দ্বিতীয় খালেদা মন্ত্রিসভায় অর্থ ও পরিকল্পনা প্রতিমন্ত্রী হিসাবে দায়িত্ব পালন করেছিলেন।   মৃত্যু  আবুল হোসেন ২০২২ সালের ২১ নভেম্বর ঢাকায় একটি বেসরকারি হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:২০২২-এ মৃত্যু বিষয়শ্রেণী:বরিশাল জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:বনানী কবরস্থানে সমাধিস্থ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:মেহেন্দিগঞ্জ উপজেলার ব্যক্তি
পাইকপাড়া দক্ষিণ বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।   আয়তন  পাইকপাড়া দক্ষিণ ইউনিয়নের আয়তন ৩,১১৫ একর।   জনসংখ্যার উপাত্ত  ২০১১ সালের পরিসংখ্যান অনুযায়ী পাইকপাড়া দক্ষিণ ইউনিয়নের জনসংখ্যা ২৪,৬৫০ জন। এর মধ্যে পুরুষ ১১,১৯৮ জন এবং মহিলা ১৩,৪৫২ জন। মোট পরিবার ৫,৪৬৮টি।   অবস্থান ও সীমানা  ফরিদগঞ্জ উপজেলার মধ্যাংশে পাইকপাড়া দক্ষিণ ইউনিয়নের অবস্থান। এ ইউনিয়নের উত্তরে পাইকপাড়া উত্তর ইউনিয়ন, পূর্বে পাইকপাড়া উত্তর ইউনিয়ন ও গুপ্টি পশ্চিম ইউনিয়ন, দক্ষিণে রূপসা উত্তর ইউনিয়ন ও ফরিদগঞ্জ পৌরসভা এবং পশ্চিমে গোবিন্দপুর উত্তর ইউনিয়ন অবস্থিত।   প্রশাসনিক কাঠামো  পাইকপাড়া দক্ষিণ ইউনিয়ন ফরিদগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী পাইকপাড়া দক্ষিণ ইউনিয়নের সাক্ষরতার হার ৬১%।   শিক্ষা প্রতিষ্ঠান  মাদ্রাসা  গাজীপুর আহমদিয়া সিনিয়র ফাজিল মাদ্রাসা  মাধ্যমিক বিদ্যালয়  গাজীপুর মুসলিম উচ্চ বিদ্যালয়  প্রাথমিক বিদ্যালয়  গাজীপুর সরকারি প্রাথমিক বিদ্যালয়  কবি রুপসা সরকারি প্রাথমিক বিদ্যালয়   যোগাযোগ ব্যবস্থা  সাইকেল,রিক্সা, অটোরিকশা, সিএনজি, মোটরসাইকেল।   খাল ও নদী    হাট-বাজার  পাইকপাড়া দক্ষিণ ইউনিয়নের প্রধান ৩টি হাট-বাজার হলো গাজীপুর বাজার, চান্দ্রা বাজার এবং কড়ৈতলী বাজার।   দর্শনীয় স্থান   কড়ৈতলী জমিদার বাড়ি   উল্লেখযোগ্য ব্যক্তি   রেজাউল করিম (ফুটবলার)  রুহুল আমিন খান গাজী (সাবেক মেম্বার)    জনপ্রতিনিধি   চেয়ারম্যান  শেখ হোসেন আহমেদ রাজন   আরও দেখুন   ফরিদগঞ্জ উপজেলা  ফরিদগঞ্জ থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:ফরিদগঞ্জ উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ক্রিস্তিয়ান নিকোলাস মেদিনা (, ; জন্ম: ১ জুন ২০০২; ক্রিস্তিয়ান মেদিনা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব বোকা জুনিয়র্স এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৭ সালে, মেদিনা আর্জেন্টিনা অনূর্ধ্ব-১৫ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় তিন বছর যাবত আর্জেন্টিনার বয়সভিত্তিক দলের হয়ে খেলার পর, তিনি  প্রারম্ভিক জীবন ক্রিস্তিয়ান নিকোলাস মেদিনা ২০০২ সালের ১লা জুন তারিখে আর্জেন্টিনার মোরেনোয় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মেদিনা আর্জেন্টিনা অনূর্ধ্ব-১৫ এবং আর্জেন্টিনা অনূর্ধ্ব-১৭ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় তিন বছরে ১০ ম্যাচে অংশগ্রহণ করে ১টি গোল এবং দুইটি শিরোপা জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এস্তুদিয়ান্তেস লা প্লাতার ফুটবলার
রফিক উদ্দীন ভূঁইয়া (২৫ জানুয়ারি ১৯২৮–২৩ মার্চ ১৯৯৬) ছিলেন বাংলাদেশের বরেণ্য রাজনীতিবিদ ও ভাষাসৈনিক। অবিভক্ত ময়মনসিংহ জেলার গভর্নর। ময়মনসিংহ-১৩ ও ময়মনসিংহ-৯ (নান্দাইল) আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ১৯৫২ সালের ভাষা আন্দোলনে অবদানের জন্য এবং ১৯৭১ সালে মুক্তিযুদ্ধে ময়মনসিংহ অঞ্চলের অন্যতম সংগঠক হিসেবে তিনি পরিচিত।   জন্ম ও শিক্ষাজীবন  রফিক উদ্দিন ভূঁইয়া ১৯২৮ সালের ২৫ জানুয়ারি নান্দাইল উপজেলার মেরেঙ্গা গ্রামে জন্মগ্রহণ করেন। তার পিতা ওয়াফিজ উদ্দিন ভূঁইয়া। রফিক উদ্দিন ভূঁইয়া ১৯৪৭ সালে ময়মনসিংহের আনন্দমোহন কলেজে ভর্তি হন।   রাজনীতিতে প্রবেশ ও ভাষা আন্দোলন  আনন্দমোহন কলেজে ভর্তি হওয়ার পর ১৯৪৮ সালে ময়মনসিংহ জেলা ছাত্রলীগের সভাপতি নির্বাচিত হন। ১৯৪৮ সালে মোহাম্মদ আলী জিন্নাহ'র ঢাকা সফরের সময় ঢাকা বিশ্ববিদ্যালয়ের কার্জন হলে অনুষ্ঠিত জনসভায় অংশ নেন। জিন্নাহ উর্দুকে পাকিস্তানের একমাত্র রাষ্ট্রভাষা ঘোষণা করলে উপস্থিত ছাত্রদের সাথে রফিক উদ্দিন ভূঁইয়া তা প্রত্যাখ্যান করেন।  ১৯৫২ সালে ময়মনসিংহ জেলা সর্বদলীয় রাষ্ট্রভাষা সংগ্রাম পরিষদের সভাপতি মনোনীত হন। সেসময় আন্দোলনে অবদান রাখায় আড়াই বছর কারাভোগ করেন। ১৯৫৪ সালে ময়মনসিংহ জেলা আওয়ামী লীগের সাধারণ সম্পাদক নিযুক্ত হন এবং ১৯৭২ সাল পর্যন্ত এ পদে বহাল থাকেন।   স্বাধীনতা যুদ্ধ  থাম্ব|স্বাধীনতা যুদ্ধে বিজয়লাভের পর এক সংবর্ধনা অনুষ্ঠানে শামসুল হক এম.পি. (বাম থেকে দ্বিতীয়), সাথে রফিক উদ্দীন ভূঁইয়া (ডান থেকে দ্বিতীয়) এবং বিগ্রেডিয়ার সনত সিং (ডান থেকে প্রথম)  মহান স্বাধীনতা যুদ্ধে তার তত্ত্বাবধানে ময়মনসিংহ অঞ্চলের মুক্তিযোদ্ধারা সংগঠিত হয়ে অংশ নেন। এর আগে ১৯৫২ সালে মহান ভাষা আন্দোলনের বীর সৈনিক হিসেবেও তিনি কাজ করেছেন। সে সময় তিনি ময়মনসিংহ জেলা আওয়ামী লীগের সাধারণ সম্পাদক ছিলেন।  স্বাধীনতা পরবর্তী কার্যক্রম দেশ স্বাধীনের পর ১৯৭৩ সালে রফিক উদ্দিন ভূঁইয়া (ময়মনসিংহ-১৩) নান্দাইল আসন থেকে বিনা প্রতিদ্বন্দ্বিতায় জাতীয় সংসদ সদস্য নির্বাচিত হন। তিনি দীর্ঘকাল ময়মনসিংহ জেলা আওয়ামী লীগের সভাপতি ও বাংলাদেশ আওয়ামী লীগের ওয়াকিং কমিটির অন্যতম সদস্য ছিলেন। তিনি ১৯৫৬ থেকে ১৯৫৯ সাল পর্যন্ত ময়মনসিংহ জেলা বোর্ডের চেয়ারম্যানের দায়িত্ব পালন করেন। ভাষা সৈনিক ও বীর মুক্তিযোদ্ধা রফিক উদ্দিন ভূঁইয়া নান্দাইল সদরে মহান স্বাধীনতা যুদ্ধে বীর শহীদদের স্মৃতির প্রতি শ্রদ্ধা জানিয়ে ১৯৭২ সালে এলাকাবাসীর সহযোগিতায় শহীদ স্মৃতি আদর্শ (বর্তমানে ডিগ্রি) কলেজ প্রতিষ্ঠাতা করেন।  ১৯৮৬ সালের তৃতীয় জাতীয় সংসদ নির্বাচনে ময়মনসিংহ-৯ (নান্দাইল) আসন থেকে বাংলাদেশ আওয়ামী লীগের প্রার্থী হিসেবে তিনি সংসদ সদস্য নির্বাচিত হন।   মৃত্যু ও সম্মাননা  রফিক উদ্দীন ভূঁইয়া ১৯৯৬ সালের ২৩ মার্চ বার্ধ্যকজনিত কারণে মৃত্যুবরণ করেন। তার নামানুসারে ময়মনসিংহের স্টেডিয়ামের নাম রাখা হয়েছে "রফিক উদ্দীন ভূঁইয়া স্টেডিয়াম"।  তথ্যসূত্র  বিষয়শ্রেণী:১৯২৮-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
এম আবদুস সোবহান একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের ফলিত পদার্থবিজ্ঞান ও তড়িৎ প্রকৌশল বিভাগের সাবেক অধ্যাপক এবং ঢাকায় অবস্থিত বেসরকারি বিশ্ববিদ্যালয়, প্রাইম বিশ্ববিদ্যালয়ের প্রতিষ্ঠাতা উপাচার্য।   শিক্ষা  তিনি রাজশাহী বিশ্ববিদ্যালয় থেকে ১৯৬৯ সালে পদার্থবিজ্ঞানে স্নাতক এবং ১৯৭২ সালে স্নাতকোত্তর ডিগ্রি লাভ করেন এবং ইন্ডিয়ান ইনস্টিটিউট অফ টেকনোলজি, খড়গপুর থেকে ১৯৮৯ সালে ইলেকট্রনিক্স অ্যান্ড ইলেকট্রিক্যাল কমিউনিকেশন ইঞ্জিনিয়ারিং-এ পিএইচডি ডিগ্রি অর্জন করেন।   কর্মজীবন  আবদুস সোবহান ১৯৭৪ সালে রাজশাহী বিশ্ববিদ্যালয়ের (রাবি) ফলিত পদার্থবিজ্ঞান ও তড়িৎ প্রকৌশল বিভাগে প্রভাষক হিসেবে যোগ দেন। ১৯৯৪ সালে তিনি অধ্যাপক পদে উন্নীত হন। তিনি রাবির কম্পিউটার বিজ্ঞান ও প্রকৌশল বিভাগের প্রতিষ্ঠাতা সভাপতি ও অধ্যাপক ছিলেন। এছাড়া তিনি ডেপুটেশনে বিজ্ঞান ও প্রযুক্তি মন্ত্রণালয়ের নির্বাহী পরিচালকসহ বিভিন্ন গুরুত্বপূর্ণ দায়িত্ব পালন করেছেন।  এম আবদুস সোবহান ২০০২ সালের ১ ডিসেম্বর থেকে ২০০৪ সালের ৩০ নভেম্বর পর্যন্ত ঢাকায় অবস্থিত বেসরকারি বিশ্ববিদ্যালয়, প্রাইম বিশ্ববিদ্যালয়ের প্রতিষ্ঠাতা উপাচার্য হিসেবে দায়িত্ব পালন করেন। তিনি ২০১৫ সালের ১ জুন থেকে ২০১৯ সালের ৩১ ডিসেম্বর পর্যন্ত পুনরায় একই বিশ্ববিদ্যালয়ের উপাচার্যের দায়িত্ব পালন করেন।   সদস্যপদ  তিনি বাংলাদেশ কম্পিউটার সোসাইটি, বাংলাদেশ ইলেকট্রনিক সোসাইটি, বাংলাদেশ ফিজিক্যাল সোসাইটি, বাংলাদেশ অ্যাসোসিয়েশন ফর অ্যাডভান্সমেন্ট অফ সায়েন্স এবং ইঞ্জিনিয়ার্স ইনস্টিটিউশন, বাংলাদেশসহ বিভিন্ন পেশাজীবী সংগঠনের সদস্য।   তথ্যসূত্র   বিষয়শ্রেণী:বাংলাদেশী শিক্ষাবিদ বিষয়শ্রেণী:প্রাইম বিশ্ববিদ্যালয়ের উপাচার্য বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
তাজকিরাত আল-আউলিয়া ( অথবা , অর্থাৎ "সাধুদের জীবনী")  বৈকল্পিক প্রতিবর্ণীকরণ: তাজকিরাত আল-আউলিয়া, তাযকিরাত আল-আউলিয়া, তাজকেরাত-ওল-আউলিয়া, তেজকেরাহ-ই-ইভলিয়া ইত্যাদি  হল দ্বাদশ-ত্রয়োদশ শতাব্দীর পারস্য কবি ও মরমী ফরিদ উদ্দিন আত্তার কর্তৃক রচিত ছিয়ানব্বই জন সুফি সাধক এবং তাদের অলৌকিক ঘটনা (কারামত) এর একটি উপাখ্যান সংগ্রহ।  আত্তারের একমাত্র টিকে থাকা গদ্যটিতে ৭২টি অধ্যায় রয়েছে, যা ইমাম জাফর সাদিকের জীবনী দিয়ে শুরু এবং সুফি শহীদ মনসুর আল-হাল্লাজের জীবনী দিয়ে সমাপ্ত।   জীবনী তালিকা   জাফর সাদিক ওয়াইসুল করনি হাসান বসরি মালিক দীনার মুহাম্মদ ইবনে ওয়াসি আল-আজদী হাবিব আজামী আবু হাজিম মক্কী আতাবাহ ইবনে কুলাম রাবেয়া বসরী ইব্রাহিম ইবনে আদহাম বিশর হাফী জুননুন মিসরি বায়েজিদ বোস্তামি আব্দুল্লাহ ইবনে মোবারক সুফিয়ান সাওরী ছিররিউ সাকতী শকীক আল বলখী আবু হানিফা আল শাফি আহমদ বিন হাম্বল দাউদ তাই হারিস আল-মুহাসিবি আবু সোলাইমান দারায়ী মুহাম্মদ ইবনে সাম্মক মুহাম্মদ আসলাম আল-তুসি আহমদ ইবনে হারব হাতেম আসম সাহল আল-তুস্তারি মারুফ কারখী ফাত মুসেলি আহমদ হেভারী আহমদ খেজরুয়া আবু তোরাব নোখশাবি ইয়াহিয়া ইবনে মা'আয শাহ সুজা কেরমানি ইউসুফ ইবনে আল-হোসাইন আবু হাফস হাদ্দাদ আবু মুহাম্মদ জারিরি মনসুর আল-হাল্লাজ   অনুবাদ    মুসলিম সেন্টস অ্যান্ড মিস্টিকস: তাদকিরাত আল-আউলিয়া'র পর্ব (১৯৯০); এজে আরবেরি দ্বারা একটি সংক্ষিপ্ত ইংরেজি অনুবাদ। Attar, Farid al-Din. Muslim Saints and Mystics: Episodes from the Tadhkirat Al-Auliya’ ('Memorial of the Saints'). Translated by A.J. Arberry. London, England.: Penguin (Non-Classics), 1990.   লে মেমোরিয়াল ডেস সেন্টস (১৮৮৯); পাভেত দে কোর্টেইলে দ্বারা একটি ফরাসি অনুবাদ।   আরও দেখুন   ফরিদ উদ্দিন আত্তার  সুফিবাদ  ফার্সি সাহিত্য  সুফি পাঠ   তথ্যসূত্র    বহিঃসংযোগ    স্ক্রিবড থেকে তাদকিরাত আল-আউলিয়া ডাউনলোড করুন ( ফার্সিতে, শুরু থেকে প্রায় অর্ধেক লেখা)  বিষয়শ্রেণী:ফার্সি সাহিত্য বিষয়শ্রেণী:রহস্যময় বই বিষয়শ্রেণী:সুফি সাহিত্য বিষয়শ্রেণী:ধর্মীয় জীবনী সংক্রান্ত অভিধান
ইটাওয়া জংশন রেলওয়ে স্টেশন (স্টেশন কোড ETW ) হল হাওড়া-দিল্লি মেন লাইনের কানপুর-দিল্লি সেকশনের অন্যতম প্রধান রেলওয়ে স্টেশন। এটি  কানপুর সেন্ট্রাল থেকে দূরে। টুন্ডলার বয়স  এখান থেকে, যেখান থেকে আগ্রা পর্যন্ত লাইন বিভাজিত। এটি ভারতের উত্তর প্রদেশ রাজ্যের ইটাওয়া জেলায় অবস্থিত। এটি ইটাওয়া এবং আশেপাশের এলাকায় পরিবেশন করে। ইটাওয়া যমুনা ও চম্বলের সঙ্গমস্থলের কাছে দাঁড়িয়ে আছে।   ইতিহাস  ইস্ট ইন্ডিয়ান রেলওয়ে কোম্পানি ঊনবিংশ শতাব্দীর মাঝামাঝি হাওড়া থেকে দিল্লি পর্যন্ত একটি রেললাইন তৈরির প্রচেষ্টা শুরু করে। এমনকি যখন মুঘলসরাই পর্যন্ত লাইন তৈরি করা হচ্ছিল এবং হাওড়ার কাছে শুধুমাত্র লাইনগুলি চালু করা হয়েছিল, 1859 সালে প্রথম ট্রেনটি এলাহাবাদ থেকে কানপুর পর্যন্ত চলেছিল এবং 1860 সালে কানপুর-ইটাওয়া সেকশনটি যান চলাচলের জন্য খুলে দেওয়া হয়েছিল। 1864 সালে হাওড়া থেকে দিল্লি পর্যন্ত ট্রেনের মাধ্যমে প্রথমবারের মতো, এলাহাবাদে যমুনা পার হয়ে নৌকায় বগি আনা হয়েছিল। 1865-66 সালে ট্রেনের মাধ্যমে যমুনা জুড়ে ওল্ড নৈনি সেতুর কাজ শেষ হওয়ার সাথে সাথে ট্রেন চলাচল শুরু হয়।   2015 সালে, ইটাওয়া-ভিন্দ-গোয়ালিয়র এবং ইটাওয়া-মইনপুরি রেললাইন শেষ হওয়ার পরে ইটাওয়া রেলওয়ে স্টেশনকে একটি জংশনে বিকশিত করা হয়েছিল। এই রুটে প্রথম যাত্রীবাহী ট্রেন 27 ফেব্রুয়ারি 2016 এ চালু হয়। ইটাওয়া-মইনপুরি রেললাইনও 2017 সাল থেকে চালু আছে।  আরেকটি লাইন আগ্রা ভায়া বাহ পর্যন্ত যায় যা 2016 সালে শুরু হয়েছিল। ইটাওয়া জং থেকে লাইন। উদী মোড় জং এ যায়। যেখানে লাইনটি দ্বিখণ্ডিত হয়েছে, একটি ভিন্ড হয়ে গোয়ালিয়র যাচ্ছে এবং অন্যটি আগ্রা ক্যান্টে যাচ্ছে, বাহ এর মাধ্যমে।   বিদ্যুতায়ন  কানপুর-পাঙ্কি সেক্টর 1968-69 সালে, পাঙ্কি-টুন্ডলা 1971-72 সালে বিদ্যুতায়িত হয়েছিল।    তথ্যসূত্র   বিষয়শ্রেণী:১৮৬৬-এ ভারতে প্রতিষ্ঠিত বিষয়শ্রেণী:এলাহাবাদ রেলওয়ে বিভাগ বিষয়শ্রেণী:উত্তরপ্রদেশের জংশন রেলওয়ে স্টেশন বিষয়শ্রেণী:১৮৬৬-এ ভারতে চালু রেলওয়ে স্টেশন বিষয়শ্রেণী:উইকিউপাত্তে স্থানাঙ্ক আছে
দ্য কালেক্টর (ট্যানেলিয়ার টিভান) হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক চরিত্র। চরিত্রটি কমিক বইয়ে রৌপ্য যুগে  প্রথমবারের জন্য আবির্ভাব করে এবং মার্ভেলের ধারাবাহিকতায় পাঁচ দশকের চেয়েও বেশি সময় ধরে আবির্ভূত হতে থাকে।  বেনিসিও দেল তোরো মার্ভেল সিনেম্যাটিক ইউনিভার্স চলচ্চিত্র থর: দ্য ডার্ক ওয়ার্ল্ড (২০১৩; একটি মধ্য-স্বীকৃতি দৃশ্যে), গার্ডিয়্যান্স অফ দ্য গ্যালাক্সি (২০১৪) এবং অ্যাভেঞ্জার্স: ইনফিনিটি ওয়ার (২০১৮)-এ চরিত্রটির ভূমিকায় অভিনয় করেন।  তথ্যসূত্র  বহিঃসংযোগ  বিষয়শ্রেণী:সুপারহিরো চলচ্চিত্রের চরিত্র বিষয়শ্রেণী:চলচ্চিত্রে পুরুষ চরিত্র